钦定古今图书集成/理学汇编/学行典/第173卷 > 陆澄
## 钦定古今图书集成/理学汇编/学行典/第173卷 > 陆澄

按《野史陆澄传》：“澄字原静，归安人。王守仁官南京，澄
从之游，始月一至，既而益亲，日暮侍。澄故豪俊，自是
日雍默欿然，自以为不足也。登正德十二年进士，历
刑部主事。武宗末年，储嗣未建，澄请择宗室亲贤者
居之京师，以系天下之望。不报。逾月而帝崩。嘉靖初，
御史程启光劾守仁交通逆藩，宜夺爵。澄抗章极辩”，
御史向信遂劾澄党比。帝戒澄毋妄言。驸马都尉京
山侯崔元以狱情请属澄，即劾元，并上其简。帝不问。
时谤守仁者纷起，澄不平，欲条为六辩上之，守仁不
可而止。以便养改南京刑部。寻丁忧归。始，《大礼》议起，
澄上疏极言追尊之非。逮服阕入都，而《大典》已定，杨
廷和等皆得罪。澄上言：“臣初为人所误，后以质臣。师守仁谓‘父子天伦不可夺，今上孝情不可违，礼官之
言未必是，张桂之议未必非’。”然后大恨初议之不经，
而悔无及也。章下吏部，尚书桂萼悦其言，称澄事君
不欺，宜听其自新。除礼部主事。居数月，帝阅《大典》，见
澄前疏，恶之，谪高州通判，自免归。澄有孝行，居父丧，
哀毁至失明。在守仁门下，最善问学者因其师弟问
答，多所启发，守仁亦极许之。尝言自徐曰：“仁没，吾道
益孤。”所望于原静者不浅。然其上疏《自悔初论》说者
皆以反复疑之。